Арқанкерген: «4 шекарашы тірі»
"Арқанкерген: «4 шекарашы тірі»" | "https://abai.kz/post/13935"
TITLE: Арқанкерген: «4 шекарашы тірі»
URL: https://abai.kz/post/13935
META: "Арқанкерген: «4 шекарашы тірі»" | "https://abai.kz/post/13935"
DATE: 14.06.2012
AUTHOR(s): Абай-Ақпарат
TOTAL WORDS: 402
TEXT: Арқанкерген оқиғасына қатысты Бас прокуратураның мәлімдемесі мен оқиғаға қатысты ресми ақпараттардың ала-құла болуы ел ішінде сан қилы пікір мен жорамалдарға жол беруде. Ғаламторда қазір Владислав Челахтың 15 боздақты оққа байлағанына күмәнмен қарайтындар саны күн сайын артып, тергеу жұмыстарының бастапқы қортындылары мен айғақтарға қарсы уәж айтатындар көбейе түсуде. Челахты ақтау, немесе оны тергеу ісі аяқталмастан бұрын қылмыскер деп тану  - Abai.kz порталының міндеті емес, бірақ, ел ішіндегі әңгімеге бейжай қарау - бүгінгі ақпараттар тасқынының тасасында қалу деген сөз. Сонымен, негізгі айтпағымызға көшейік. Жетісу өңірінің Алакөл, Сарқан, Ақсу, Қапал жағы «Көкөзектегі бақсы» атап кеткен Бижамал Меңлібайқызы жеті атасынан көріпкелдік қасиет дарыған ерекше қабілет иесі. Аталары мен нағашы жұрты отпен ойнаған, сынықты қамшымен салған дәупірім бақсылар болған. Арқанкерген шекаралық бекетінде бұрқ ете қалған сұмдыққа байланысты Бижамал апа былай дейді: - Бұл сұмдыққа біздің Қазақстаннан екі адамның қатысы бар. Балаларды өлтірген Ресейден келген жалдамалы жендеттер. Олар қазір Өскемен жақта шекарадан өтіп кете алмай бой тасалап жүр. Ал, оққа ұшты деген шекарашылардың 4-уі тірі. Олар жаралы. Түбі олардың аман екені айғаққа шығады. Арқанкерген оқиғасына қатысты Бас прокуратураның мәлімдемесі мен оқиғаға қатысты ресми ақпараттардың ала-құла болуы ел ішінде сан қилы пікір мен жорамалдарға жол беруде. Ғаламторда қазір Владислав Челахтың 15 боздақты оққа байлағанына күмәнмен қарайтындар саны күн сайын артып, тергеу жұмыстарының бастапқы қортындылары мен айғақтарға қарсы уәж айтатындар көбейе түсуде. Челахты ақтау, немесе оны тергеу ісі аяқталмастан бұрын қылмыскер деп тану  - Abai.kz порталының міндеті емес, бірақ, ел ішіндегі әңгімеге бейжай қарау - бүгінгі ақпараттар тасқынының тасасында қалу деген сөз. Сонымен, негізгі айтпағымызға көшейік. Жетісу өңірінің Алакөл, Сарқан, Ақсу, Қапал жағы «Көкөзектегі бақсы» атап кеткен Бижамал Меңлібайқызы жеті атасынан көріпкелдік қасиет дарыған ерекше қабілет иесі. Аталары мен нағашы жұрты отпен ойнаған, сынықты қамшымен салған дәупірім бақсылар болған. Арқанкерген шекаралық бекетінде бұрқ ете қалған сұмдыққа байланысты Бижамал апа былай дейді: - Бұл сұмдыққа біздің Қазақстаннан екі адамның қатысы бар. Балаларды өлтірген Ресейден келген жалдамалы жендеттер. Олар қазір Өскемен жақта шекарадан өтіп кете алмай бой тасалап жүр. Ал, оққа ұшты деген шекарашылардың 4-уі тірі. Олар жаралы. Түбі олардың аман екені айғаққа шығады. Үміт қашанда ең соңында өледі. Расында, ата-ана, туған-туыстың көңілі бейбіт күнде «ұлың немесе жан бауырың әскерге аттанып, қаза тапты» дегенге сенер емес. Мысалы, павлодарлық Денис Рейдің анасы өзінің ұлы қайтыс  болды дегенге әлі сенбейді. Өйткені, медициналық сараптау комитеті  қалған 3 адамның денесі нақты кімге тиесілі екенін анықтап болған жоқ. Оның үстіне, Денистің анасына «Ұлың тірі, бір жерде жарақаттанып жатыр» деген болжам айтқан бірнеше көріпкел де бар екен. «Абай-ақпарат»
